สรุปหุ้นขึ้นแรงมีประเด็นหนุนประจำวันนี้
สรุปหุ้นขึ้นแรงมีประเด็นหนุนประจำวันนี้
7 ต.ค. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
สำหรับหุ้นที่ขึ้นแรงประจำวันนี้ (7 ต.ค.) ได้แก่
ราคาหุ้น บริษัท ปตท. จำกัด (มหาชน) หรือ PTT  ปิดตลาดวันนี้อยู่ที่ 268 บาท บวก 15.00 บาท หรือ 5.93% มูลค่าการซื้อขาย 4.5 พันล้านบาท 
ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ปิดตลาดวันนี้อยู่ที่ 76.75 บาท บวก 7.00 บาท หรือ 10.04% มูลค่าการซื้อขาย 2.65 พันล้านบาท 
ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC ปิดตลาดวันนี้อยู่ที่ 61 บาท บวก 4.50 บาท หรือ 7.96% มูลค่าการซื้อขาย 1.55 พันล้านบาท 
ราคาหุ้น บริษัท ไทยออยล์ จำกัด (มหาชน) หรือ TOP ปิดตลาดวันนี้อยู่ที่ 57.25 บาท บวก 1.25 บาท หรือ 2.23% มูลค่าการซื้อขาย 668.79 ล้านบาท ทั้งนี้กลุ่มพลังงานมีการปรับตัวขึ้นรับราคาน้ำมันดิบเบรนท์และน้ำมันดิบเวสต์เท็กซัสปรับตัวเพิ่มขึ้นมากกว่า 2 เหรียญสหรัฐฯ ต่อบาร์เรล ซึ่งราคาน้ำมันดิบ WTI +5.36%
ราคาหุ้น บริษัท ยูเรกา ดีไซน์ จำกัด (มหาชน) หรือ UREKA ปิดตลาดวันนี้อยู่ที่ 1.30 บาท บวก 0.07 บาท หรือ 5.69% มูลค่าการซื้อขาย 53.07 ล้านบาท บล.คันทรี่ กรุ๊ป วิเคราะห์ทางเทคนิค UREKA แนวรับ 1.22 บาท แนวต้าน 1.35, 1.50 บาท กำหนดจุด stop loss เมื่อใกล้หลุด 1.18 บาท
บริษัท ไออาร์พีซี จำกัด (มหาชน) หรือ IRPC ปิดตลาดวันนี้ราคาอยู่ที่ 4.22 บาท บวก 0.22 บาท หรือ 5.50% มูลค่าซื้อขายที่ 922.44 ล้านบาท บล.เมย์แบงก์ กิมเอ็ง (ประเทศไทย) แนะ “ซื้อเก็งกำไร” มองไตรมาส 4 ปี 58 ผลประกอบการจะกลับมาขยายตัวเด่นจากไตรมาสก่อนจากการฟื้นตัวของราคาน้ำมันดิบ เนื่องจากเข้าสู่ High Season พร้อมคาดผลประกอบการปี 58 พลิกกลับเป็นกำไร
ราคาหุ้นบริษัท พัฒน์กล จำกัด (มหาชน) หรือ PK ปิดตลาดวันนี้ราคาอยู่ที่ 5 บาท บวก 0.34 บาท หรือ 7.30% สูงสุดที่ 5.10 บาท ต่ำสุดที่ 4.74 บาท มูลค่าซื้อขายที่ 251.76 ล้านบาท
 
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 